— Памятаю, як сустракалі першы электрацягнік з Мінска: на пероне сабралася шмат народу, і ва ўсіх быў цудоўны настрой у чаканні важнай падзеі, якая азначала новы якасны ўзровень зносін са сталіцай. Чырвоную стужку трымалі тагачасныя чыгуначніцы Лідзія Ананьева і Тамара Бычанок, і было гэта 3 лістапада 1972 года. Дарэчы, у гонар 100-годдзя нашага горада электрыфікацыя ўчастка чыгункі ад станцыі Талька да Асіповіч была завершана на паўтара месяца раней намечанага тэрміну.